stanford-oval/wikipedia huggingface dataset:
בידור
סוגי בידור > אומנות הבמה

| --- | --- |
 :  ראו גם – אופרה, תיאטרון
אמנות הבמה היא אמנות שבה פעולה המתבצעת על ידי יחיד או קבוצה במקום ובזמן נתונים מהווה את היצירה. היא יכולה להתבצע בכל מקום, בכל זמן ולמשך כל אורך זמן. אמנות במה יכולה להיות כל מצב שמערב ארבעה יסודות בסיסים: זמן, מרחב, גוף המבצע ויחסי הגומלין בין המבצע לקהל. זאת בניגוד לאמנויות כגון ציור, שרבוט, רישום, צילום, ופיסול, שבהם הפריט מהווה את היצירה.
סוגי בידור > קולנוע

קולנוע הוא תחום אמנות העוסק בצילום ועריכה של קטעי תנועה וצליל המשולבים יחדיו ליצירה אחת - סרט קולנוע. קולנוע היא גם מערכת תרבותית, במסגרתה נוצרות מאות ואלפי תוצרי תרבות הנצפים על ידי מיליונים ברחבי העולם. על אף היות של אמנות הקולנוע החדשה מבין שבע האומנויות, סרטים הם, כפי הנראה, המצרך האומנותי הפופולרי ביותר. בעבר נעשה שימוש בסרט מגנטי לצורך צפייה בסרטים או סרטונים וצילום הסרט התבצע באמצעות מצלמת קולנוע שמאוחר יותר התפתח למצלמת וידאו, שאפשר גם הפקת VHS.
סוגי בידור > רדיו

אמצעים וטכנולוגיות המשמשים להעברת (שידור וקליטה) גלי קול באמצעות גלי רדיו.
סוגי בידור > טלוויזיה

תוכנית טלוויזיה היא תוכן שידורי-טלוויזיוני, אשר נועד להיות משודר באחד מערוצי הטלוויזיה השונים. תוכנית טלוויזיה בעלת קו עלילתי רציף נקראת סדרת טלוויזיה. תוכנית או סדרת טלוויזיה יכולים להכיל תוכן מציאותי, כמו במסגרת חדשות, התרחשות דוקומנטרית ותוכנית מציאות או תוכן עלילתי, כמו בסדרות דרמה וקומדיה. לתוכניות ולסדרות טלוויזיה יכולות להיות מספר מטרות, כמו מטרה בידורית, מטרה חינוכית ואף מטרה פוליטית או הבעתית-רגשית.
סוגי בידור > מחשב

אמצעי בידור על בסיס חומרה המעבד נתונים על פי תוכנית (תוכנה), רצף פקודות שניתנו מראש - לשם הפקת או יצירת משחק מחשב. את הפקודות שומרים על המחשב עצמו (כונן תקליטונים) או על דיסק קשיח או דיסק און קי. בעבר נעשה שימוש בדיסקט.
סוגי בידור > סלולר

אמצעי בידור על מכשיר נייד שהתפתח עם השנים להכיל GPS, מצלמה, הקלטה, מקלט, אינטרנט, משחקים וכרטיס זיכרון כגיבוי.
סוגי בידור > אנימציה

הנפשה, בלועזית אנימציה, היא תחום העוסק באנימה, הקניית אשליה של תנועה על גבי מסך. שימוש נרחב בהנפשות נעשה בענפי הקולנוע והטלוויזיה ובאתרי אינטרנט. בדרך כלל ההנפשה מלווה בפסקול המוקלט על ידי שחקנים.
סוגי בידור > מוזיקה

מוזיקה היא אמנות סידור הצליל והשקט במרחב הזמן והמיקום מהמאזין. בעבר נעשה שימוש בשירה, כלי נגינה, פטיפון, אריך-נגן, תקליט, קלטת שמע ותקליטור לצורך שמיעת מוזיקה.
המוזיקה היא דרך הבעה, ואינה יכולה להיכלל בהגדרות ערכיות, שהרי רשימת הצלילים המוגדרים כמוזיקה משתנה בהתאם לתקופה, לאופי או לתרבות בה היא מתקיימת. למרות זאת, מקובל לסווגה ולקטלג אותה בסיווגים שונים, ואף לקבוע לה מתכונות שיש בהן מוטיבים ועקרונות אחידים.
סוגי בידור > תחרויות ספורט

כדוגמת: המשחקים האולימפיים ביוון העתיקה, המשחקים האולימפיים, המכביה, ליגת ה-NBA, NFL
סוגי בידור > אומנות הקרקס

קרקס הוא מופע בידור הכולל שלל פעילויות, ובהן: אקרובטיקה, לוליינות, ליצנים, קוסמות, מופעי טרמפולינה, קסמים, להטוטנות, דיאבולו, דוויל סטיק, חד אופן, סטאף, פוי, אומנות בלונים וכדומה.
סוגי בידור > סטנד-אפ

מופע סטנד-אפ, הוא מונולוג של קומיקאי המופיע על הבמה או דיאלוג שהוא מקיים עם הקהל, ובו הוא מציג מבט שונה ומבדר על סיטואציות שונות משגרת החיים היומית. מקור השם סטנד-אפ מגיע מאנגלית; Stand Up פירושו לעמוד, כיוון שהקומיקאי לרוב עומד במהלך המופע.
סוגי בידור > משחקים

משחק הוא פעילות, הנעשית בדרך כלל לשם הנאה, בידור ולימוד. מרכיבי המפתח במשחקים הם המטרות, החוקים, האתגרים ושיתוף הפעולה ההדדי. משחקים דורשים בדרך כלל כוח פיזי או שכלי. למשחקים רבים יש עוד יתרונות מעבר להנאה, כגון למידה, חשיבה, שיפור המוטוריקה והקואורדינציה, שיפור הכושר הגופני ואינטראקציה חברתית. לפעמים מטרת המשחק היא הימורים או בילוי זמן. בתוך כך נכללים משחקי הכדור קריקט, פולו, כדורסל, בייסבול, כדורגל, ומשחקי הלוח שחמט, דמקה, גו.
סוגי בידור > סוגי בידור נוספים

קומדיה
דוגמנות ותחרות מלכת היופי
קוסמות
תקשורת המונים
סוגי בידור > סוגי בידור היסטוריים

וודוויל
מופע מינסטרל
ראו גם

עסקי השעשועים
אנשי בידור
פעילות חברתית אצל ידוענים
להטוטן באנגליה מבדר את העוברים והשבים
לאסלו פלאשטי

| --- | --- |
אין תמונה חופשית
 לידה:  3 באפריל 1903 בודפשט, האימפריה האוסטרו-הונגרית 
 פטירה:  15 בספטמבר 1979 (בגיל 76) בודפשט, הרפובליקה העממית ההונגרית 
 שם לידה:  Szilágyi László Jenő 
 מדינה:  הונגריה 
 מקום קבורה:  בית הקברות היהודי של אובודה 
 שם עט:  Lessly Pallas 
 
לאסלו פלאשטי, במקור סילאג'י (זוננפלד), בהונגרית: Palásti László;‏ בודפשט, 3 באפריל 1903 – בודפשט, 15 בספטמבר 1979) היה סופר, עיתונאי יהודי-הונגרי. הוא כתב עשרות רומנים. שם העט שלו כסופר היה לעיתים קרובות: Lessly Pallas.
קורות חייו > עד מלחמת העולם השנייה

לאסלו זוננפלד נולד במשפחה יהודית כבנם של מיקשה סילאג'י (זוננפלד) (1869–1930) גובה כספים, סוכן מסחרי ושל גיזלה פטיאן (1874–1947). הוריו התגרשו. מ-1920 הצטרף לאסלו לעיתון "תיאטרון ואופנה" (Színház és Divat) כעוזר עורך. בין השנים 1922–1924 עבד במדורי התיאטרון של העיתונים "עולם" (Világ) ו"העיתון של פשט" (Pesti Hírlap). בין השנים 1929 לבין 1933 היה הכתב של "אשטי הירלפ" (Esti Hírlap), הוא היה גם הכתבה של "חיי התיאטרון" (Színházi Élet) ו"הספורט הלאומי" (Nemzeti Sport) בברלין עד עליית היטלר לשלטון. ב-1931 הקים בבירת גרמניה את העיתון "הרץ של ברלין" (Berlini Futár) עבור ההונגרים שהתגוררו שם. במהלך שנותיו בברלין ראיין בין היתר את אלברט איינשטיין, תומאס מאן ופרנץ להאר. ב-1933, לאחר עליית היטלר לשלטון חזר להונגריה והפך לעובד בכתבי העת בורשסם ינקו ו"שוויון" (Egyenlőség). כתוצאה מהחוקים היהודיים איבד את משרתו כעורך, אך המשיך בפעילות הכתיבה שלו ועבד גם בצורה בלתי חוקית עבור עיתון הבורסה של בודפשט.
קורות חייו > במלחמת העולם השנייה

במהלך מלחמת העולם השנייה נלקח למחנות שירות העבודה מספר פעמים (עבודות כפייה לגברים יהודים עבור הצבא ההונגרי). ב-17 במאי 1944 נלקח שוב בעיר ואץ לשירות עבודה למשך שלושה חודשים, אך כעבור מספר ימים הועמס עם עמיתיו על קרונות משא ונלקח למחנה ריכוז בור בסרביה, שם הוטלה עליו להשתתף בעבודת בניית מסילות ברזל. בספטמבר 1944, כשהחיילים הסובייטים התקרבו למחנה, הוא וחבריו נשלחו ברגל בחזרה מסרביה להונגריה. בחודש שלאחר מכן הגיעה צעדת האסירים בשרות עבודה לצ'רבנקה, שם מתו מאות מהם. לאחר מכן צעדו השורדים לעיר באיה, משם הצליח לברוח לבודפשט. הוא נעצר בבירה ונלקח לאכסניית מיראבל בגבעת השוואבים, בפיקוח הגסטפו ומשטרת ביטחון המדינה ההונגרית (Állambiztonsági Rendészet), גם משם הצליח לברוח בדרך נס. הוא שוחרר ב-18 בינואר 1945 ברחוב להל (Lehel), שם הסתתר, על ידי הצבא האדום שהשלים את כיבוש פשט (הצד המזרחי של בודפשט).
קורות חייו > אחרי מלחמת העולם השנייה

שלושה ימים לאחר מכן פורסם כבר מאמרו הראשון בעיתון "חירות" (Szabadság) שלימים הפך לבעל טור שלו. במקביל, עבד גם כראש טור בית המשפט של "המשקיף בתמונות" (Képes Figyelő). באביב 1945 השתתף בהקמת השבועון ההונגרי הסאטירי לודאש מתי שהפך למפורסם ביותר (וגם אפרים קישון היה בין כתביו), שם עבד כעובד חיצוני עד 1951 ולאחר מכן כבעל טור עד לפרישתו לגמלאות ב-1965. עד מותו היה חבר מערכת של כתב העת של הקהילה היהודית של בודפשט "אוי אלט" (Új Élet), שם כתב על נושאים שנגעו ליהדות.
אשתו הייתה וילמה פלקו (1902–1959), לה נישא ב-27 באוגוסט 1933 בבודפשט. נולדה להם בת.
פלאשטי הובא למנוחות בבית הקברות היהודי של אובודה. צוות המערכת של לודאש מתי, כמו גם רבים מעמיתיו וחבריו, השתתפו בהלווייתו.
כתביו העיקריים

לאסלו פלאשטי–פרידייש ארנאי: אירופוליס. רומן מהעתיד הקרוב ; לגראדי, בודפשט, 1928
מדריך לברלין ; ברלין, 1931 (Verfass, Berlin, 1931)
הקומה הרביעית (1933)
מי שרודף את עצמו. רומן ; Hellas Ny., בודפשט, 1935 (קשת בענן)
לאט עם הגופה. רומן ; Hellas Ny., בודפשט, 1935 (קשת בענן)
אי המשוגעים. רומן ; Hellas Ny., בודפשט, 1935 (קשת בענן)
לסלי פאלאס: מי רודף אחרי רוצחו. רומן פשע ; Hellas Ny., בודפשט, 1935 (קשת בענן)
הרוצח חוקר. רומן ; Hellas Ny., בודפשט, 1936 (קשת בענן)
רצח ב-3 מערכות. רומן ; Hellas Ny., בודפשט, 1936 (קשת בענן)
במקום שכולם חשודים. רומן ; Hellas Ny., Bp., 1936 (קשת בענן)
הנוסעים הגנובים. רומן ; Hellas Ny., בודפשט, 1936 (קשת בענן)
האסיר מספר 1903. רומן ; Hellas Ny., בודפשט, 1936 (קשת בענן)
רצח בחדר ניתוח. רומן ; Hellas Ny., בודפשט, 1937 (קשת בענן)
אליבי קטלני. רומן ; מחברים, בודפשט, 1939
חייבים להאמין! אנתולוגיה של סופרים הונגרים יהודים. סיפורים קצרים, מערכונים, שירים ; באים ביחד. לאסלו פלאשטי, לאסלו גמרי, מבוא זולטאן קלאר אנדרה שוש; באן, בודפשט, 1939
המניין הוא 212 עובדים. רומן עליז על חיי אנשי החנית הסודנים ; מחברים, בודפשט, 1941
יוז'ף סגי–לאסלו פלאשטי: המשחק שנפסק באמצע ; Kis Ny., בודפשט, 1942
עיר הקריירה ; דפוס מרקוס, בודפשט, 1943
מקבצן למלך. נובלות ; ראדו ני., בודפשט, 1943
הרומן של דרך המוות בבור ; ארון גאבור, בודפשט, 1945
לאסלו פלאשטי– אדוריאן שטלה : בואו נצחק על היטלר ואנשיו. אוסף של בדיחות אנטי-פשיסטיות ; מולר, בודפשט, 1945
בית הספר לחיוכים. הומוריסטי; ספרותי, בודפשט, 1964
לאסלו פלאשטי–באלאז' פירי-באלאז': היום גם אנחנו קודחים ; הוצאת קושוט, בודפשט, 1969
הרפסודיה של ברלין; ספרותי, בודפשט, 1970
מסביב לכדור הארץ עם 80 יומנים ; טאנצ'יץ', בודפשט, 1970 (הרפתקאות מסע)
לקריאה נוספת

Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי)
"Palásti Lászlóra emlékezünk". Új Élet. 38 (7). 1983-04-01. (לזכרו של לאסלו פלאשטי. אוי אלט (הונגריה) גיליון 38 (7)
Palásti László (2016). "Egy elfeledett mű felfedezése". A bori halálút regénye. Scolar Kiadó. לאסלו פלאשטי (2016) "גילוייה של יצירה נשכחת". הרומן של דרך המוות של בור.
הערות שוליים

↑  "Születési bejegyzése a Budapest VII. kerületi polgári születési akv. 1055/1903. folyószáma alatt". נבדק ב-2021-08-18.
↑  "Szilágyi Miksa gyászjelentése". Ujság. 1930-12-05. p. 8. נבדק ב-2021-08-18.
↑  "Szilágyi Miksáné halotti bejegyzése a Budapest VI. kerületi polgári halotti akv. 67/1947. folyószáma alatt". נבדק ב-2021-08-18.
↑  "Huszonkilenc éve a Wesselényi utcában". Új Élet. 1974-02-01.
↑  "Palásti Lászlóné halotti bejegyzése a Budapest XIII. kerületi polgári halotti akv. 1029/1959. folyószáma alatt". נבדק ב-2021-08-18.
↑  "Házasságkötési bejegyzése a Budapest VI. kerületi polgári házassági akv. 1279/1933. folyószáma alatt". נבדק ב-2021-08-18.
↑  "Búcsú Palásti Lászlótól". Új Élet. 1979-10-01. נבדק ב-2021-08-18.
| --- | --- |
בקרת זהויות :  NLI: 987007303822505171  GND: 1142561704  ISNI: 0000 0001 1876 5237  LCCN: no2011060527  LNB: 000242386  NTA: 391136895  VIAF: 56999242   WorldCat (עם VIAF): 56999242 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאסלו פלאשטי".
צ'ארלי קוקס

| --- | --- |

קוקס בכנס קומיק-קון 2017
 לידה:  15 בדצמבר 1982 (בן 42) לונדון, אנגליה אנגליה, הממלכה המאוחדת הממלכה המאוחדת
 שם לידה:  Charles Thomas Cox 
 מדינה:  הממלכה המאוחדת 
 תקופת הפעילות:  מ-2002
 מקום לימודים:  בית הספר שרבורן  בית הספר למשחק בריסטול אולד ויק  בית אשדאון 
 מספר צאצאים:  2
 https://www.unitedagents.co.uk/charlie-cox
 פרופיל ב-IMDb
 
צ'ארלי תומאס קוקס (באנגלית: Charlie Thomas Cox; נולד ב-15 בדצמבר 1982) הוא שחקן קולנוע, טלוויזיה ותיאטרון אנגלי. 
ידוע בשל גילום הדמות דרדוויל ביקום הקולנועי של מארוול.
ביוגרפיה

קוקס נולד בלונדון, אנגליה וגדל במזרח סאסקס. הוא בנם של פטרישיה (לבית הארלי) ואנדרו פרדריק סיפורת' קוקס, מוציא לאור.הוא הצעיר מבין חמישה ילדים ובנוסף יש לו עוד ארבעה אחים למחצה מנישואיו הראשונים של אביו.
קוקס חונך כקתולי, והתחנך בשתי פנימיות עצמאיות: בית הספר אשדאון (אנ') הממוקם בכפר פורסט רואו (אנ') במזרח סאסקס ובית הספר שרבורן (אנ') בעיירת השוק שרבורן (אנ') בצפון מערב דורסט.
כשגדל, קוקס לא שקל קריירה במשחק ורק שקל זאת ברצינות במהלך שנותיו האחרונות בבית הספר. לאחר שסיים את לימודיו בשרבורן ב-2001, הוא עבר ללונדון והחל ללמוד ב-2002 בבית הספר למשחק בריסטול אולד ויק (אנ') בבריסטול, אנגליה.
קריירה

בגיל שמונה עשרה, קוקס לוהק לתפקידו המקצועי המשמעותי הראשון במותחן הפסיכולוגי "על נשיקה ותשוקה" שיצא ב-2003. לאחר הצילומים, הוא נרשם לבית הספר למשחק בריסטול אולד ויק. בקיץ שלאחר שנת הלימודים הראשונה שלו, הוא לוהק לתפקיד לורנצו בסרט "הסוחר מוונציה" משנת 2004 המבוסס על מחזהו של שייקספיר באותו שם. קוקס הפר את מדיניות בית הספר שלא אפשרה לתלמידים לעבור אודישנים להפקות חיצוניות, ובעקבות כך החליט לעזוב את בית הספר והמשיך להופיע בהפקות שונות בין היתר בסרט הדרמה ההיסטורי "קזנובה" משנת 2005 ובסרט המדע בדיוני של ה-BBC‏ "A for Andromeda" משנת 2006.
בשנת 2007 גילם קוקס את דמותו של טריסטן ת'ורן בסרט הקולנוע "אבק כוכבים" המבוסס על פי ספרו באותו שם של ניל גיימן. הסרט זכה להצלחה בקרב המבקרים והקהל ברחבי העולם ופרסם את קוקס לקהל נרחב יותר.
בשנת 2008 הוא ערך את הופעת הבכורה שלו בווסט אנד במחזה "המאהב" מאת הרולד פינטר בתיאטרון אמבסדורס בלונדון. ההצגה נפתחה ב-29 בינואר 2008 ורצה במשך כארבעה חודשים.
בשנים 2011–2012 השתתף בתפקיד משנה כאואן סלייטר בעונה השנייה והשלישית של סדרת הטלוויזיה האמריקאית "אימפריית הפשע".
בשנת 2019 גילם את ג'רי במחזה "בגידה" מאת הרולד פינטר אשר הוצג לראשונה בוסט אנד ובהמשך עבר לברודוויי.
בשנת 2022 שיחק במיני-סדרת ריגול של ספק שירותי המדיה נטפליקס "הפרת אמונים" לצידן של אולגה קורילנקו ואונה צ'פלין.
חיים אישיים

בספטמבר 2018, קוקס התחתן עם סמנת'ה תומאס, סגנית נשיא בכיר בחברת הפקות הסרטים "Bron Studios", איתה יש לו בת ובן. בזמן נישואיהם, שניהם עבדו באולפני מארוול, שם תומאס הייתה סגנית נשיא לתכנים מקוריים וקוקס כיכב ב"דרדוויל". המשפחה מתגוררת בקונטיקט. קוקס התגורר בעבר בניו יורק, לוס אנג'לס, ובשכונות צ'לסי והייבורי (אנ') בלונדון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | על נשיקה ותשוקה | תיאו |  |
| 2004 | הסוחר מוונציה | לורנצו |  |
| 2005 | Things to Do Before You're 30 | דני |  |
| 2005 | קזנובה | ג'ובאני ברוני |  |
| 2006 | Tirant lo Blanc | דיפביוס |  |
| 2007 | אבק כוכבים | טריסטן ת'ורן |  |
| 2008 | אבן הגורל | איאן המילטון (אנ') |  |
| 2009 | Glorious 39 | לורנס |  |
| 2011 | הדרקונים האחרונים בספרד | חוסה-מריה אסקריבה |  |
| 2013 | Hello Carter | קרטר |  |
| 2014 | התאוריה של הכול | ג'ונתן הלייר ג׳ונס |  |
| 2017 | Eat Locals | הנרי |  |
| 2018 | העוקץ הגדול | באסיל / מייקל סיד |  |
| 2021 | ספיידרמן: אין דרך הביתה | מאט מורדוק / דרדוויל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | השופט ג'ון דיד | ויקאר הצעיר | פרק: "Everyone's Child" |
| 2006 | לואיס | דני גריפון | פרק: "Reputation" |
| 2006 | A for Andromeda | דניס | סרט טלוויזיה של BBC Four |
| 2010 | אחוזת דאונטון | דוכס קרובורו | פרק: "1.1" |
| 2011 | מובי דיק | ישמעאל | מיני-סדרה |
| 2011–2012 | אימפריית הפשע | אוון סלייטר | תפקיד חוזר (עונה 2) תפקיד ראשי (עונה 3); 23 פרקים |
| 2013 | Legacy | צ'ארלס ת'ורוגוד | סרט טלוויזיה של BBC Two |
| 2015–2018 | דרדוויל | מאט מורדוק / דרדוויל | תפקיד ראשי (3 עונות); 39 פרקים |
| 2017 | המגנים | מאט מורדוק / דרדוויל | תפקיד ראשי; 8 פרקים |
| 2019 | Relics and Rarities | שיימוס אופלנגן | סדרת רשת; פרק: "The Ascent of the Angler" |
| 2021–הווה | בן ממשיך | מייקל קינסלה | תפקיד ראשי; 8 פרקים |
| 2022 | שי-האלק: עורכת דין בשירות החוק | מאט מורדוק / דרדוויל | 2 פרקים |
| 2022 | הפרת אמונים | אדם לורנס | מיני-סדרה |
| 2024 | אקו | מאט מורדוק / דרדוויל | מיני-סדרה |
| 2025 | הספיידרמן הידידותי מהשכונה | מאט מורדוק / דרדוויל | דיבוב; 10 פרקים |
| 2025 | דרדוויל: נולד מחדש | מאט מורדוק / דרדוויל | דיבוב; 9 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2005 | 'Tis Pity She's a Whore | ג'ובאני | Southwark Playhouse, לונדון 28 בספטמבר - 22 באוקטובר 2005 |
| 2008 | המאהב | ג'ון | תיאטרון אמבסדורס (אנ'), וסט אנד 15 בינואר - 3 במאי 2008 |
| 2010 | הנסיך מהומבורג | הנסיך מהומבורג | Donmar Warehouse, קובנט גארדן, לונדון 22 ביולי - 4 בספטמבר 2010 |
| 2016 | Incognito | הנרי מייסון/מייקל וולף/הנס אלברט איינשטיין בן מרפי/פרדי מאיירס/גרג באראקלו | מועדון התיאטרון של מנהטן (אנ'), אוף ברודוויי 3 במאי - 10 ביולי 2016 |
| 2019 | בגידה | ג'רי | תיאטרון הרולד פינטר (אנ'), וסט אנד 5 במרץ - 8 ביולי 2019 |
| 2019 | בגידה | ג'רי | תיאטרון ג'ון גולדן (אנ'), ברודוויי 14 באוגוסט - 8 בדצמבר 2019 |
בת בולין האחרת (סרט)

| --- | --- |

 מבוסס על:  בת בולין האחרת 
 בימוי:  ג'אסטין צ'אדוויק 
 הופק בידי:  סקוט רודין, אליסון אואן 
 תסריט:  פיטר מורגן 
 עריכה:  קרול ליטלטון 
 שחקנים ראשיים:  נטלי פורטמן (אן בולין) אלפי אלן מייקל סמיילי ג'ונו טמפל (ג'יין בולין) Bill Wallis (תומאס קרנמר) מארק לואיס ג'ונס Iain Mitchell (תומאס קרומוול) Maisie Smith (אליזבת הראשונה, מלכת אנגליה) Oliver Coleman (הנרי פרסי, הרוזן השישי מנורת'מברלנד) Corinne Galloway (ג'יין סימור) אנדרו גארפילד (Francis Weston) אדי רדמיין (ויליאם סטפורד) ג'ים סטרג'ס (ג'ורג' בולין, הוויקונט השני מרוצ'פורד) אריק באנה (הנרי השמיני, מלך אנגליה) סקרלט ג'והנסון (מרי בולין) בנדיקט קמברבאץ' (ויליאם קארי) קריסטין סקוט-תומאס (אליזבת בולין, הרוזנת מווילטשייר) אנה טורנט (קתרין מאראגון) מארק ריילנס (תומאס בולין, רוזן וילטשייר הראשון) דייוויד מוריסי (תומאס הווארד, דוכס נורפוק) Constance Stride (מרי הראשונה, מלכת אנגליה) 
 מוזיקה:  פול קנטלון 
 מדינה:  הממלכה המאוחדת, ארצות הברית 
 חברת הפקה:  BBC Films, רלטיביטי מדיה, Focus Features 
 חברה מפיצה:  פורום הונגריה, נטפליקס 
 שיטת הפצה:  וידאו על פי דרישה 
 הקרנת בכורה:  6 במרץ 2008 
 משך הקרנה:  115 דק' 
 שפת הסרט:  אנגלית 
 סוגה:  סרט ביוגרפי, סרט מבוסס יצירה ספרותית, סרט דרמה, סרט רומנטי 
 מקום התרחשות:  לונדון 
 הכנסות באתר מוג'ו:   otherboleyngirl
 אתר רשמי
 דף הסרט ב־IMDb
 
בת בולין האחרת הוא סרט קולנוע משנת 2008, מסוגת דרמה היסטורית, בבימויו של ג'סטין צ'דוויק. הסרט מבוסס על רומן בעל אותו השם מאת פיליפה גרגורי, ומתאר את מערכת היחסים הסוערת בין אן ומרי בולין, שתי אחיות שהתחרו על חיבתו של מלך אנגליה הנרי השמיני במהלך המאה ה-16.
דמויות

אן בולין (נטלי פורטמן)
מרי בולין (סקרלט ג'והנסון)
המלך הנרי השמיני (אריק באנה)
הדוכס מנורפוק (דייוויד מוריסי)
סר תומאס בולין (מארק ריילנס): אביהן חלש האופי של הבנות, אשר מובל על ידי גיסו, הדוכס מנורפוק, להשתמש בהן על מנת להשיג השפעה בחצר המלוכה ולצבור הון וכוח.
אליזבת בולין (קריסטין סקוט-תומאס): אימן של אן ומרי, ואשתו של תומאס בולין, הרוזנת מווילטשייר ואורמונד.
וויליאם קארי (בנדיקט קמברבאץ'): בעלה הראשון של מרי בולין.
ויליאם סטאפורד (אדי רדמיין): בעלה השני של מרי בולין, לאחר שזו ובעלה נפרדים בעקבות פרשיית האהבה שלה עם המלך הנרי. הוא מתואר כדמות אדיבה ותומכת המציעה למרי סיכוי לחיים רגילים יותר הרחק מהתככים של חצר המלוכה.
ג'יין בוליין (פארקר) (ג'ונו טמפל): גיסתן הבוגדנית והתככנית של אן בולין ומרי בוליין.
ג'ין סיימור (קורין גאלאוויי): משרתת כבת לוויה לקתרין מאראגון ולאן בולין. דמותה מייצגת חזון אידיאלי של נשיות מסורתית בניגוד לאן בולין האסרטיבית והשאפתנית יותר.
הערות שוליים

↑  אורי קליין, אופרת סבון בחצר המלך הנרי, באתר הארץ, 14 באפריל 2008
| --- | --- |
בקרת זהויות :  BNE: XX4789676  LCCN: no2008083701  VIAF: 229020314   WorldCat (עם VIAF): 229020314
פאוול פרידמן

| --- | --- |
אין תמונה חופשית
 לידה:  7 בינואר 1921 פראג, צ'כוסלובקיה 
 פטירה:  29 בספטמבר 1944 (בגיל 23) אושוויץ, גרמניה הנאצית 
 מדינה:  צ'כוסלובקיה 
 מקום מגורים:  Praha I 
 אירועים משמעותיים:  Transport El from Theresienstadt,Ghetto,Czechoslovakia to Auschwitz Birkenau,Extermination Camp,Poland on 29/09/1944 בפסקה זו רשומה אחת נוספת שטרם תורגמה 
 שפות היצירה:  צ'כית 
 
פאוול פרידמן (בצ'כית: Pavel Friedman;‏ 7 בינואר 1921 – 29 בספטמבר (?) 1944) היה משורר יהודי-צ'כוסלובקי, שזכה לפרסום לאחר מותו בעקבות שירו "הפרפר", אשר הפך לסמל לחיי הילדים בטרזיינשטט ובשואה בכלל.
הערות שוליים

1 2  מי היה פוול פרידמן?, מתוך: תעודה וזהות: 1938–1946 השואה בראי הספרות / פיתחה וכתבה את הספר: מיכל פופובסקי; השתתפה בכתיבה: אורית אילן; ערכה: שושי מירן, תל אביב: המרכז לטכנולוגיה חינוכית - היחידה להוראה מותאמת, תשנ"ה 1994.
↑  רות בונדי, שברים שלמים, גוונים, 1997, עמ' 9.
↑  דפי קשר – האגודה להנצחת חללי גיטו טרזין, מס' 42, ינואר 1997, באתר בית טרזין (באנגלית).
↑  ראו עמוס סיני ואחרים (עורכים), רפסודיה לתכלת לבן: קורות תנועת הנוער תכלת לבן אל על בצ’כוסלובקיה, השומר הצעיר נוער צופי חלוצי (נצ"ח), עין גב: העמותה לתולדות תכלת לבן אל על בצ’כוסלובקיה, 1993.
↑  התנועה ליהדות מתקדמת, המרכז לפלורליזם יהודי, פרויקט הפרפרים, בית הספר "יחד", גבעת אלה, מידעון מאי, עדכונים בנושא פעילות פרפרים, יום השואה.
↑  עדינה שניצר (1924–2008) באתר קיבוץ גניגר.
↑  אור נוסף מחיי פאבל פרידמן, "דפי קשר" (בית טרזין), 68 (ינואר 2010), עמ' 13.
| --- | --- |
בקרת זהויות :  LCCN: no2013014190  NKC: zmp20191043914  VIAF: 296973612   WorldCat (עם VIAF): 296973612
חורשות את הלילה

| --- | --- |

כרזת הסרט
 בימוי:  אוליביה ויילד
 הופק בידי:  מייגן אליסון צ'לסי ברנארד דייוויד דיסטנפילד ג'סיקה אלבאום קייטי סילברמן
 תסריט:  אמילי הלפרן שרה הסקינס סוזנה פוגל קייטי סילברמן
 עריכה:  ברנט וייט ג'יימי גרוס
 שחקנים ראשיים:  ביני פלדסטין קייטלין דיוור
 מוזיקה:  דן האוטומטור (אנ')
 צילום:  ג'ייסון מק'קורמיק
 מדינה:  ארצות הברית ארצות הברית
 חברת הפקה:  Annapurna Pictures גלוריה סנצ'ז הפקות (אנ')
 חברה מפיצה:  יונייטד ארטיסטס הפצה
 שיטת הפצה:  וידאו על פי דרישה 
 הקרנת בכורה:  10 במרץ 2019 (SXSW) ארצות הברית ארצות הברית 24 במאי 2019 ישראל ישראל 30 במאי 2019
 משך הקרנה:  102 דקות
 שפת הסרט:  אנגלית
 סוגה:  קומדיה התבגרות חבר'ה נעורים להט"ב
 מקום התרחשות:  קליפורניה 
 תקציב:  6 מיליון דולר
 הכנסות:  25 מיליון דולר (8 באוגוסט 2019)
 הכנסות באתר מוג'ו:   booksmart
 www.booksmart.movie
 דף הסרט ב־IMDb
 
חורשות את הלילה (באנגלית: Booksmart) הוא סרט קומדיית התבגרות אמריקאי משנת 2019 בבימויה של אוליביה ויילד, ובכיכובן של ביני פלדסטין וקייטלין דיוור. הבכורה העולמית התקיימה ב-10 במרץ 2019 במסגרת פסטיבל SXSW, והסרט יצא לבתי הקולנוע בצפון אמריקה ב-24 במאי 2019, ובישראל – ב-30 במאי באותה שנה.
הסרט עוסק בתופעת התיוג הרווחת בבתי ספר, ובמשמעות של נאמנות ומעילה באמון בגיל הנעורים. במרכז העלילה שתי חברות טובות ביותר (אנ'), "חרשניות" שהקדישו את כל זמנן להצטיינות לקראת לימודים גבוהים, ובלילה שלפני טקס סיום הלימודים, הן מנסות לחוות את מה שהחמיצו במהלך שנות בית הספר התיכון, ולהתנער מסטריאוטיפ ה"תלמידות החכמות והמשעממות" שדבק בהן. בסולם סיווגי הצפייה של איגוד הסרטים של אמריקה (אנ'), קיבל הסרט סיווג "R" ‏(Restricted) הממליץ על הגבלת צפייה מתחת לגיל 17 בהשגחת מבוגר. זאת, לאור תוכן מיני, שפה בוטה, וצריכת סמים ומשקאות אלכוהוליים על ידי בני נוער.
הסרט נחשב לתוצר של תרבות ה-Woke האמריקאית, בשילוב אידיאלים פמיניסטיים, באמצעות הבלטת דמויות ראשיות שאחת מהן שמנה, ושנייה – קווירית.
מילת קוד: מלאלה

מולי ואיימי קבעו את מילת הקוד "מלאלה" כסימן מוסכם שפירושו "את חייבת להיענות לכל דרישה שלי, לעשות כל מה שאני דורשת ממך, ולסמוך עלי בכך", במשמעות שגם מי שמכריזה את מילת הקוד, חייבת לומר אותה בכוונה גמורה ומלאה. הקוד הוא שמה הפרטי של לוחמת זכויות האדם וזוכת פרס נובל לשלום, מלאלה יוספזאי. הבמאית אוליביה ויילד הסבירה שיוספזאי היא מודל לחיקוי עבור שתי הנערות, ולדמותה יש משמעות מרכזית בחברות האינטנסיבית ביניהן. ויילד ציינה סצנה מכוננת (סצנת המריבה במסיבה) שבמהלכה הן מגלות שהנאמנות ההדדית לא הייתה מוחלטת, ובשיאה דוחה מולי הכרזת "מלאלה" של איימי, בבחינת שבר בחברות שלהן.